CELEX: 62017TN0571
Language: el
Date: 2017-08-22 00:00:00
Title: Υπόθεση T-571/17: Προσφυγή-αγωγή της 22ας Αυγούστου 2017 — UG κατά Επιτροπής

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/25
            
         Προσφυγή-αγωγή της 22ας Αυγούστου 2017 — UG κατά Επιτροπής
   (Υπόθεση T-571/17)
   (2017/C 357/33)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: UG (εκπρόσωποι: M. Richard και P. Junqueira de Oliveira, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 18ης Μαΐου 2017 (No R/40/17) και όλες τις αποφάσεις οι οποίες τη στηρίζουν·
            
         
               —
            
            
               να διατάξει την επαναπρόσληψη της προσφεύγουσας·
            
         
               —
            
            
               να υποχρεώσει την Ευρωπαϊκή Επιτροπή σε καταβολή των μισθών και των τόκων υπερημερίας που ανέρχονται σε 40 000 ευρώ·
            
         
               —
            
            
               να ακυρώσει τις παρανόμως διενεργηθείσες κρατήσεις επί του μισθού της·
            
         
               —
            
            
               να διατάξει την επιστροφή του ποσού 6 818,81 ευρώ το οποίο παρακρατήθηκε αχρεωστήτως και παρανόμως από τον μισθό της·
            
         
               —
            
            
               να καταδικάσει την Ευρωπαϊκή Επιτροπή στο σύνολο των δικαστικών εξόδων και της αμοιβής δικηγόρου, που υπολογίζεται προσωρινώς σε 10 000 ευρώ.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, η προσφεύγουσα-ενάγουσα προβάλλει πέντε λόγους.
   
               1.
            
            
               Ο πρώτος λόγος αφορά προσβολή του δικαιώματος ακροάσεως, στον βαθμό που η Επιτροπή οργάνωσε απλώς μια κατ' επίφαση διαδικασία ακροάσεως προ της απολύσεως.
            
         
               2.
            
            
               Ο δεύτερος λόγος αφορά σφάλματα κατά την εκτίμηση των πραγματικών περιστατικών από τα οποία πάσχει η προσβαλλόμενη απόφαση, καθόσον οι λόγοι επί των οποίων αυτή στηρίζεται είναι αόριστοι, δεν απηχούν την πραγματικότητα ούτε είναι σοβαροί.
            
         
               3.
            
            
               Ο τρίτος λόγος αφορά υπέρβαση εξουσίας, στον βαθμό που η Επιτροπή απέλυσε την προσφεύγουσα-ενάγουσα εξαιτίας των συνδικαλιστικών καθηκόντων της και της λήψεως γονικής άδειας.
            
         
               4.
            
            
               Ο τέταρτος λόγος αφορά παραβάσεις του άρθρου 42 του ΚΥΚ, της ρήτρας 5.4 της αναθεωρημένης συμφωνίας-πλαισίου για τη γονική άδεια, όπως προέκυψε από την οδηγία 2010/18/ΕΕ του Συμβουλίου, της 8ης Μαρτίου 2010, σχετικά με την εφαρμογή της αναθεωρημένης συμφωνίας-πλαισίου για τη γονική άδεια που συνήφθη από τις οργανώσεις BUSINESSEUROPE, UEAPME, CEEP και ETUC και με την κατάργηση της οδηγίας 96/34/EK (ΕΕ 2010, L 68, σ. 13), του άρθρου 7 της οδηγίας 2002/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, περί θεσπίσεως γενικού πλαισίου ενημερώσεως και διαβουλεύσεως των εργαζομένων στην Ευρωπαϊκή Κοινότητα — Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής για την εκπροσώπηση των εργαζομένων (ΕΕ 2002, L 80, σ. 29), καθώς και του παραρτήματος IX του ΚΥΚ, ελλείψει τηρήσεως της πειθαρχικής διαδικασίας.
            
         
               5.
            
            
               Ο πέμπτος λόγος αφορά δυσαναλογία της κυρώσεως.